Mahdotonta
Minä syntinen luoksesi paljain päin
 tulen tuntien katumusta,
 tulen aikeessa mainita lemmestäin,
 mutta ei ole uskallusta.

 Joka kerta kun katseesi kirkkaat nään,
 sanat huulille jähmettyvät,
 tuhattahrojen paljous painaa pään,
 ovat syntini arvet syvät!

 Elon hurjista hetkistä sielussain
 kuvat kulkevat aatosten siivin.
 Oman arvottomuuteni aavistain
 minä loukkohon häveten hiivin.